П  Р  Е  Д  В  А  Р  И  Т  Е  Л  Н  И    Д  А  Н  Н   И 
от преброяването на населението и жилищния фонд

към  1.02.2011 г., в Хасковска област


Според предварителните данни от приключилото преброяване на населението и жилищния фонд, към 1.02.2011 г., населението на Хасковска област е 242 030 човека. В областта живее 3.3 % от населението на страната ( 7 351 234 ). Сред областите, ние се нареждаме на 10 място.

От общото население на областта, 174 625 живеят в градовете (72%), а 67 405 в селата. 


Мъжете  са 118 311, а жените 123 719 – с 5 408 повече.

В сравнение с преброяването на 1.03.2001 г., населението на областта е намаляло с 35 448 души ( 12.8%), при 7.3%  спад за РБ.


В сравнение с 1985 г. намалението е с 93 051 човека ( 28%)./ 1985 г. – 335 081 /

Половината от това намаление за последните 10 години се дължи на отрицателния естествен прираст ( -17 882), който се е натрупвал през годините. Най – голям, в абсолютна величина е отрицателният естествен прираст през 2002 год. ( - 2226), а най-малък през 2009 г. ( 1396 ). През последната 2010 год., отрицателният приръст е 1613 души.
 Тази тенденция е валидна за всички области на страната. През последната 2010 г., единствено положителен естествен прираст има в столицата ( 30 д.). Сравнително по-малък е отрицателният естествен прираст в областите – Кърджали – 105; Варна – 517; Благоевград – 571.

Заедно с отрицателния естествен прираст, за периода от 2001 г. насам върху намаления брой на областното население е оказал влияние и отрицателния  механичен прираст, поради което населението е намаляло с  5 645 човека, т.е. с 16 процента. Тревожен е фактът, че през изминалата 2010 г. регистрираме най – големия отлив за  последните   десет         години ( - 1111). Положителен механичен прираст имаме само през 2004 г. и 2006 г., съответно 8 и 30 човека. 

Останалата част от снижения брой на населението ( 11 921 т.е. 34 %) се дължи на външната миграция!


Очертаната тенденция към намаляване броя на населението е валидна и за преобладаващата част от областните центрове. В това число е и град Хасково, чието постоянно население от 80 303 спадна на 74 843 души, т.е. намаление с 5 460 д. ( 12 място сред областните градове). Най –близо до Хасково е Благоевград ( 74 302), а предхождащия го областен център е Перник ( 81052).


Възрастовата структура на населението показва, че в границите 0 – 17 г. са 16 % от живеещите в областта, от 18 до 64 годишна възраст са 63 %, а на 65 и повече години са 21 на сто. Почти една трета от селското население е на 65 и повече години. Средно за страната, населението в последния диапазон е 18.9 на сто.
В 10 от единадесетте общини на областта, постоянното население е намаляло за последните десет години. (Вж. таблицата ). Само в община Стамболово имаме увеличение с 30 души. Същевременно, с ¼ е намаляло населението в общините  Тополовград и Маджарово, с  22 % в Ивайловград, с 20 % в Симеоновград. Живеещите в община Димитровград са намалели с 19 на сто (12 311 д.). В останалите общини намалението е: Минерални бани – 15% ;Любимец – 12 %; Харманли – 11%; Свиленград – 10 %,; Хасково – 7 на сто.


Прегледът на данните по населени места показва, че по – значително намаление на постоянното население има в населените места: 

Светлина ( с48 %) и Върбица ( 46%) – община Димитровград;
Иерусалимово – Любимец;

Сеноклас (43%), Ефрем ( 42%) и Горно поле (40%) – Маджарово;

Маточина (55%), Дервишка могила (50%), Щит ( 39%) –Свиленград;
Дряново (41%) – Симеоновград

Планиново (65%), Чукарово (62%),Филипово (65%), Каменна река (56%), Светлина (49%), Сакарци (45%)  - Тополовград;

Дрипчево (66%), Богомил (59%), Коларово (55%), Браница (44%), Ч. Могила (42%) – Харманли;


В общините Ивайловград, Маджарово и Свиленград се утвърждава група населени места, в които обичайно живеещото население е сведено до 10 души : Ботурче и Бубино – по 8 д.; Малко Попово – 7;Одринци – 6; Костилково и Пашкул – по 5; Брусино, Гнездаре; Голяма Долина и Лисово – по 3 ; Горно Луково, Долноселци и Варник – по 2; Вис, Сив кладенец и Габерово – по 1; Бели дол, Ветрушка, Горско, Сборино и Брусевци – 0 .

Най - многолюдните населени места, извън градовете в областта си остават: Узунджово – 1737; Ябълово – 1429; Крепост – 1398, Горски извор – 1340.


В 32 села, за последните 10 години постоянното население бележи ръст. Те са главно в районите със смесено население: Белополянци, Планинец, Васково, Ръженово, Тополово, Равна гора, Балкан, Войводенец, Гледка, Долно поле, Ж. Бряг, Кралево, Лясковец, Малък извор, Пчелари, Стамболово, Ц. поляна, Върбово, Надежден, Шишманово, Александрово, Въгларово, Г. Войводино, Долно Войводино, Долно Големанци, Козлец, Корен, Манастир, Маслиново, Подкрепа, Стамболийски, Ш. поляна.

Седем села запазват броя на населението, а останалите 222 населени места бележат спад !


По време на преброяването са преброени 68494 жилищни сгради и 3613 вили. Регистрираните жилища са 121 990, което показва, че средно на едно жилище се падат по 2 лица. 


Населението на областта е разпределено в 92333 домакинства,        т.е. средно в домакинство имаме 2.6 лица.


В сравнение с 2001 г., броят на жилищата е намалял с 1066 (0.87%), а домакинствата са намалели със 7019 т.е. с 7 %.

5.04.2011 г.
